Uputstvo – engleski jezik (18. 05. 2020. – 22. 05. 2020.)

Dragi đaci petaci,

Ove nedelje vraćamo se na **PROŠLO VREME** tj PAST SIMPLE TENSE u engleskom jeziku. Sećate se, to je ono kada dodajemo nastavak **–d/-ed** na glagol i dobili smo prošlo vreme.

Ali, engleski ne bi bio engleski na nema još jedno pravilo!

U pitanju su NEPRAVILNI GLAGOLI – **IRREGULAR VERBS**!

Neke nepravilne glagole ćete naći u udžbeniku, na strani 145.

Samo pogledate u tu tabelu, pogledate II kolonu i prepišete ono što tu piše!

Na primer:

I wrote a letter last week. – wrote prošlo vreme glagola write – Napisala sam pismo prošle nedelje.

He ate mz sandwich. – ate prošlo vreme glagole eat – On je pojeo moj sendvič.

The lesson began 10 minutes ago. – began prošlo vreme glagola begin – Čas je počeo pre 10 minuta.

Ovo do sada su bile obaveštajne rečenice.

A šta se dešava sa upitnim i odričnim?

Bez čega nema upitnih i odričnih rečenica u engleskom jeziku? Bez „šrafa“, naravno!

**„Šraf“ koji koristimo za PAST SIMPLE TENSE je reč DID!**

ALI!!!!

**Čim se reč DID pojavi u rečenici sa glagola se briše nastavak d/-ed, i ako je glagol bio nepravilan iz druge kolone se vraća u prvu!**

Evo primera za odrične rečenice

They played football outside. – They didn’t play football.

She bought a nice dress. – She didn’t buy a nice dress.

Ana called me yesterday. – Ana didn’t call me yesterday.

I saw a spider. – I didn’t see a spider.

A **upitne rečenice** izgledaju ovako:

They played football outside. – Did they play football outside?

She bought a nice dress. – Did she buy a nice dress?

Ana called me yesterday. – Did Ana call me yesterday?

I saw a spider. – Did I see a spider.

**Za domaći zadatak ove nedelje imate sledeće:**

**1. – da uradite vežbanja1, 2, 3, 4 i 5 u radnoj svesci. Na stranama 68 i 69**

**2. – da uradite vežbanja 2, 4, 5 na stranama 70 i 71**

Lepo učite i vežbajte. I obavezno gledajte filmove, crtaće, naučne emisije... BEZ PREVODA!!! ☺

Lepo radite ovonedeljni domaći!